कटरीना को लेकर फैंस ने पूछा सवाल, शरमाते हुए बोले- मैं तो उन्हें सबसे ज्यादा मिस करता हूं
Vicky Kaushal and Sara Ali Khan Promote 'Zara Hatke Zara Bachke' Film: Exciting Updates विक्की कौशल और सारा अली खान इन दिनों अपनी अपकमिंग फिल्म ‘जरा हटके जरा बचके’ के प्रमोशन में बिजी हैं।
विक्की कौशल और सारा अली खान इन दिनों अपनी अपकमिंग फिल्म ‘जरा हटके जरा बचके’ के प्रमोशन में बिजी हैं। हाल ही में विक्की ने मुंबई में इस फिल्म का प्रमोशन बड़े ही हटके स्टाइल में शुरू किया। जुहू बीच पर हुए इस प्रमोशनल इवेंट में विक्की ऑटो-रिक्शा में पहुंचे। वहीं सारा इस इवेंट में शामिल नहीं हो पाईं। वे इन दिनों कान्स फिल्म फेस्टिवल 2023 में शिरकत देने पहुंची हैं।
फैंस के सवाल का कुछ यूं दिया जवाब
इस इवेंट में विक्की अकेले पहुंचे। यहां स्टेज पर पहुंचकर उन्होंने फैंस के सवालों के जवाब भी दिए। इसी दौरान एक फैन ने उनसे पूछा कि, ‘सारा की याद आ रही है?’ तो विक्की ने जवाब दिया, ‘इस प्रमोशनल ट्रिप पर मैं सारा को बहुत मिस कर रहा हूं।’ तभी पीछे से एक फैन ने विक्की से कटरीना के बारे में पूछा तो वो तुरंत बोले कि ‘ मैं कटरीना को तो सबसे ज्यादा मिस करता हूं।’
2 जून को रिलीज होगी फिल्म 
फिल्म ‘जरा हटके जरा बचके’ की बात करें तो विक्की कौशल और सारा अली खान स्टारर इस फैमिली एंटरटेनर को लक्ष्मण उतेकर ने डायरेक्ट किया है। वे इससे पहले ‘लुका छिपी’ और ‘मिमी’ जैसी सक्सेसफुल फिल्में डायरेक्ट कर चुके हैं। फिल्म को मैडॉक फिल्म्स और जियो स्टूडियों मिल कर प्रोड्यूस कर रहे हैं। यह फिल्म 2 जून को सिनेमाघरों में रिलीज होगी। बता दें कि मेकर्स ने हाल ही में फिल्म का गाना ‘फिर और क्या चाहिए’ रिलीज किया है जिसे फैंस काफी पसंद कर रहे हैं।
दिसंबर 2021 में हुई थी विक्की- कटरीना की शादी
2015 में फिल्म मसान से अपने एक्टिंग करियर की शुरुआत करने वाले विक्की कौशल ने 9 दिसंबर 2021 में बॉलीवुड एक्ट्रेस कटरीना कैफ से शादी की थी। प्रोफेशनल फ्रंट की बात करें तो विक्की के पास इस वक्त 4 फिल्में हैं। आने वाले समय में वे ‘द ग्रेट इंडियन फैमिली’, ‘मेरे महबूब मेरे सनम’, ‘सैम बहादुर’ और ‘डंकी’ जैसी फिल्मों में नजर आएंगे।